**Приложение № 3а**

**Ключови индикатори за изпълнение на политиките и целеви стойности за периода 2021-2023 г.**

# на Министерство на регионалното развитие и благоустройството

***2100.01.00 „ПОЛИТИКА ЗА ИНТЕГРИРАНО РАЗВИТИЕ НА РЕГИОНИТЕ, ЕФЕКТИВНО И ЕФИКАСНО ИЗПОЛЗВАНЕ НА ПУБЛИЧНИТЕ ФИНАНСИ И ФИНАНСОВИТЕ ИНСТРУМЕНТИ ЗА ПОСТИГАНЕ НА РАСТЕЖ И ПОДОБРЯВАНЕ КАЧЕСТВОТО НА ЖИЗНЕНАТА СРЕДА“***

* ***Кратко описание на обхвата на областта на политиката, за която ПРБ отговаря***

Политиката в областта на интегрирано развитие на регионите, ефективно и ефикасно използване на публичните финанси и финансовите инструменти за постигане на растеж и подобряване качеството на жизнената среда е насочена към подобряване качеството на жизнената среда на българските граждани и превръщането на регионите в привлекателно място за инвестиции и бизнес, както и прилагане на целенасочени мерки за подпомагане на регионите, изоставащи с развитието си, като се отчитат специфичните им нужди и местния потенциал за развитие.

Желаният резултат ще се постигне чрез интегрирани действия в различни области на развитие, насочени в един фокус – сближаване.

Сближаването има три аспекта – икономическо, социално и териториално сближаване, както и три нива – европейско – с регионите на ЕС, национално – между българските райони и вътрешно регионално – между общините в отделните райони.

Визията за развитието на политиката е тясно обвързана с мерките, определени в Приоритет 5 „Балансирано регионално развитие“ от програмата за управление на Правителството на Република България за периода 2017-2021, както и с приоритетите на министерството, съгласно стратегическите документи в областта на регионалното развитие и ефективното усвояване на ресурсите на оперативните програми.

Развитието на политиката обхваща и:

* разработване и изпълнение на система от нормативно регламентирани стратегически документи, в които са формулирани цели и приоритети за устойчиво регионално развитие, с цел постигане на интелигентен, устойчив и приобщаващ растеж и висока заетост в районите, в административно – териториалните и в териториалните единици;
* разработване и прилагане на целенасочени мерки за подпомагане развитието на регионите, изоставащи развитието си, като се отчитат специфичните им нужди и местния потенциал за развитие;
* насърчаване на регионалното и местно развитие и подобряване съгласуваността на политиката за регионално развитие с другите структуроопределящи политики.

Политиката е насочена и към подпомагане на икономическото и социално развитие на трансграничните региони и намаляване на регионалните различия‚ посредством подобряване на инфраструктурата в граничните райони, опазване на околната среда, насърчаване на сътрудничество между регионите, устойчиво използване на природните и културните ресурси, насърчаване на съвместното трансгранично сътрудничество, разширяване на трансгранични икономически дейности, социалното предприемачество и здравна помощ; Развитие на транснационално и междурегионално сътрудничество в следните приоритети: иновации, околна среда, туризъм, достъпност и устойчиво градско развитие.

Политиката акцентира и на създаването на балансирана, съразмерно развиваща се и устойчива жилищна система чрез осигуряване на условия за достъп до качествени жилища (собствени или наемни), които да задоволяват нуждите на българските граждани. Визията за обновяване на жилищния сграден фонд е сред основните приоритети, като има пряко отношение към аспектите и изискванията на устойчивото развитие.

* ***Отговорност за разпределението на публичните разходи за политиката***

***Консолидирани разходи по политиката, които ПРБ разходва пряко чрез бюджета и отговаря за разпределението/разчитането на разходи по други бюджети и ССЕС***

|  |  |  |  |  |
| --- | --- | --- | --- | --- |
| ***Област на политика (в хил. лв.)*** |  | ***Общо разходи*** | ***По бюджета на ПРБ*** | ***По други бюджети и сметки за СЕС*** |
| Политика за интегрирано развитие на регионите, ефективно и ефикасно използване на публичните финанси и финансовите инструменти за постигане на растеж и подобряване качеството на жизнената среда | *Проект 2021 г.* | 638 710,3 | 3 588,0 | 635 122,3 |
| *Прогноза 2022 г.* | 484 885,7 | 3 188,0 | 481 697,7 |
| *Прогноза 2023 г.* | 627 965,9 | 3 288,0 | 624 677,9 |

* **Оперативна програма „Региони в растеж” 2014-2020 г.**

***Стратегически цели:***

* Икономическо сближаване в европейски, национален и вътрешнорегионален план, чрез развитие на собствения потенциал на районите и опазване на околната среда;
* Социално сближаване и намаляване на регионалните диспропорции в социалната сфера, чрез създаване на условия за развитие и реализация на човешкия капитал;
* Балансирано териториално развитие, чрез укрепване на мрежата от градове-центрове, подобряване свързаността в районите и качеството на средата в населените места.

***Оперативни цели:***

* Повишаване на качеството на живот, социално включване, и подобряване на екологичната среда, чрез благоустрояване на физическата среда в градовете;
* Повишаване на енергийната ефективност в публичните и в жилищния сектор;
* Намаляване броя на преждевременно отпадналите от училище и повишаване на броя на хората с висше образование;
* Социално приобщаване, чрез инвестиции в социална, спортна и културна инфраструктура в градовете;
* Повишаване на здравния статус на населението, чрез модернизация на здравната инфраструктура;
* Опазване, популяризиране и развитие на културното и природно наследство, чрез насърчаване на регионалния туризъм;
* Подобряване на свързаността и достъпността до TEN-T мрежата за товари и пътници;
* Укрепване и повишаване на административния капацитет на управляващия орган и бенефициентите по програмата.

**Предоставяни по програмата продукти/услуги**

* Повишаване на енергийната ефективност в публичните сгради и в жилищния сектор;
* Повишаване на качеството на живот, социално включване, и подобряване на екологичната среда, чрез благоустрояване на физическата среда в градовете;
* Намаляване броя на преждевременно отпадналите от училище и повишаване на броя на хората с висше образование, чрез инвестиции в държавна образователна инфраструктура;
* Подкрепени идентифицираните в Националната програма за развитие България 2020 регионални измерения на сектор здравеопазване, както и мерките, предвидени в Националната програма за реформи;
* Насърчаване на регионалния туризъм, чрез опазване, популяризиране и развитие на културното и природно наследство.

Прогнозата по ОПРР 2014-2020 г. е съобразена с обявените 8 процедури за предоставяне на безвъзмездна финансова помощ (БФП) по оперативната програма в размер на 2,1 млрд. лв. през 2015 г., 3 процедури за предоставяне на БФП в размер на 45,6 млн. лв. през 2016 г., 2 процедури за предоставяне на БФП в размер на 207,5 млн. лв. през 2017 г. и 3 процедури за предоставяне на БФП в размер на 171,7 млн. лв. през 2018 г., 1 процедура за предоставяне на БФП в размер на 30 млн. лв. през 2019 г. и 4 процедури за предоставяне на БФП в размер на 65,1 млн. лв. през 2020 г.

Прогнозата за плащания отразява също така и спецификата при финансовите инструменти през новия програмен период, включително необходимия период Фондът на фондове (ФМФИБ ЕАД) да проведе процедури за избор на финансови посредници и сключи оперативни споразумения за изпълнение на финансовите инструменти по ОПРР.

При изготвяне на прогнозата за плащания по ОПРР 2014-2020 г. са взети предвид следните основни допускания:

- Индикативното разпределение на одобрения бюджет на ОПРР 2014-2020 г.

- Прогноза за договаряне по години, спрямо бюджета по оперативната програма и реално договорените към момента средства, както следва: 2015 г. – 2,76 %; 2016 г. – 36,56 %; 2017 г. – 23,61 %; 2018 г. – 17,86 %; 2019 г. – 4,47 % и 2020 г. – 14,00 %.

- Срок на изпълнение на проекти – 30 месеца, с изключение на проектите за интегриран градски транспорт по приоритетна ос 1 „Устойчиво и интегрирано градско развитие“ със срок 48 месеца, проекта по приоритетна ос 4 "Регионална здравна инфраструктура" (голям проект) със срок 36 месеца, проектите по приоритетна ос 5 „Регионална социална инфраструктура“ с очакван срок 24 месеца и проектите по приоритетна ос 7 „Регионална пътна инфраструктура“ с очакван срок на изпълнение 36 месеца.

- Очакван размер на авансови плащания по проектите до 30 %.

- Плащания по финансовите инструменти по приоритетна ос 1 и 6.

Съгласно чл. 41, ал. 1 от Регламент 1303/2013 г., подкрепата за плащанията по финансови инструменти се извършва на траншове към Фонда на фондове (ФМФИБ ЕАД), като първият транш е в размер на 25 % от средствата, съгласно подписано финансовото споразумение между МРРБ и ФМФИБ ЕАД на 11.11.2016 г. за управление на средствата за финансови инструменти по ОПРР 2014-2020 в размер на 369 746 720,85 лв. (в т.ч. 314 300 012 лв. финансиране по ЕФРР) за програмния период.

През месец декември 2016 г. УО на ОПРР е изплатил на ФМФИБ ЕАД средства в размер на общо 92 436 680,21 лв. (в т.ч. 78 571 178,18  лв. финансиране по ЕФРР и 13 865 502,03 лв. съфинансиране) по подадено първоначално искане за плащане за първият транш в размер на 25 % от средствата, съответно 67 804 008,04 лв. (в т.ч. 57 633 406,83 лв. финансиране по ЕФРР) по Приоритетна ос 1 "Устойчиво и интегрирано градско развитие" и 24 632 672,17 лв. (в т.ч. 20 937 771,34  лв. финансиране по ЕФРР) по Приоритетна ос 6 "Регионален туризъм" на ОПРР 2014-2020.

УО на ОПРР планира да изплати на ФМФИБ втори, трети и четвърти транш съответно по Приоритетна ос 1 (67 804 008,04 лв.) и Приоритетна ос 6 (24 632 672,17 лв.), съставляващи 25 % от средствата за финансови инструменти, или общо сумата от 92 436 680,21 млн. лв. (в т.ч. 78 571 178,18  лв. средства от ЕФРР и  13 865 502,03 лв. национално съфинансиране) за всеки един транш през 2021 г., 2022 г. и 2023 г., съгласно подписаното с УО на ОПРР Финансово споразумение (ФС) . Със споразумение за изменение № 2 към ФС са извършени промени, свързани с преодоляване на последиците от кризата с COVID-19, като един от Фондовете за градско развитие – Регионален фонд за градско развитие АД, планира да отпуска като временна мярка в отговор на кризата оборотни кредити. В тази връзка, с финансовия посредник са уточнени следните прогнози по отношение на новия индикатор CV21 „Стойност на финансова подкрепа за МСП за оборотно финансиране, различно от БФП (подкрепа чрез финансови инструменти) в отговор на кризата, свързана с COVID-19 (средства от ОПРР)“ по ПО 1:

• по Инвестиционен приоритет „Градски транспорт“ – EUR 250 000;

• по Инвестиционен приоритет „Градска среда“ (за икономическите зони) - EUR 2 000 000;

• по Инвестиционен приоритет „Социална инфраструктура“ (за спортна + културна инфраструктура) - EUR 250 000.

Срокът за изпълнение на тези мерки, договорен в споразумението за изменение, е 9 месеца след края на извънредната ситуация, но не по-късно от 31.12.2021 г.

Другият фонд за градско развитие – ДЗЗД „Фонд за устойчиви градове“, изпълняващ функциите на ФГР за София и ФГР за Южна България, с днешна дата се въздържа от изпълнение на мерки в подкрепа на преодоляване на последиците от COVID-19 – съответно такива не са включени в настоящата прогноза по ФИ.

УО на ОПРР не планира да бъде краен получател на заем/и чрез ФМФИБ за периода 2021-2023 г. В този смисъл, попълването на Приложения 11а, 11 б и 11 в от Указанията за подготовката и представянето на бюджетните прогнози на първостепенните разпоредители с бюджет за периода 2021-2023 е неприложимо.“

Във връзка с преодоляване на кризата в резултат на COVID-19, на 27.03.2020 г. УО на ОПРР обяви за кандидатстване процедура BG16RFOP001-4.003 „Борба с COVID 19“ по приоритетна ос 4 „Регионална здравна инфраструктура“ на ОПРР с общ размер на безвъзмездните финансови средства от 40 439 298,49 лева и с конкретен бенефициент Министерството на здравеопазването. Това стана възможно след взето решение от Комитета за наблюдение по ОПРР на неприсъствено заседание, за пренасочване на финансов ресурс в подкрепа на мерки за справяне в извънредната ситуация. Договорът е сключен на 8.04.2020 г. със срок за изпълнение от 12 месеца. Разплатената сума по горепосочения договор е в размер на 14 010 091,58 лв.

Основната цел на процедурата е да се подобри капацитетът на системата на здравеопазването в условията на глобалната пандемична криза чрез инвестиции в продукти и услуги, с цел успешно справяне и навременна реакция при възникнали кризи, в т.ч. и повишаване на качеството на медицинските услуги в болничната и доболничната помощ. Допустими за финансиране дейности, свързани с укрепване на капацитета на обществените здравни институции за отговор на кризи, са закупуване на медицинска апаратура за лечебните заведения за болнична помощ и за закупуване на консумативи, тестове, защитно оборудване и облекло, лични предпазни средства, маски и др. продукти и услуги.

Същевременно съгласно Решение на Министерски съвет (РМС) № 573 от 14 август 2020 г. за одобряване на индикативно финансово разпределение по оперативни програми 2014 – 2020 г. на средствата за България от Европейския съюз в подкрепа на преодоляването на последиците от кризата, предизвикана от пандемията от КОВИД-19, и подготовка за екологично, цифрово и устойчиво възстановяване на икономиката (REACT-EU) за ОПРР 2014-2020 са предвидени допълнителни средства в размер на 285 551 180 лева. В тази връзка предстои изменение на оперативната програма в отговор на кризата, свързана с КОВИД-19. Планира се включването на нова приоритетна ос с конкретен бенефициент МЗ, като средствата ще бъдат използвани за укрепване на капацитета на лечебните заведения на територията на цялата страната за реагиране на кризата с КОВИД-19, както и за превенция и лечение на болестта. Конкретните мерки за подкрепа и необходимите средства за реализацията им ще бъдат определени съвместно с МЗ на базата на анализ и обосновка на нуждите. Тъй като тепърва предстоят преговори с ЕК по програмирането на тези средства, към момента не могат да се дадат прогнози за разходването им.

* **Програма „Развитие на регионите” 2021-2027 г.**

***Стратегически цели:***

Основната цел на политиката за регионално развитие в България и, съответно, стратегическа цел на новата ПРР 2021-2027 е да създаде жизнени, силни и устойчиви региони като отговор на неблагоприятните демографски тенденции и задълбочаване на между-регионалните и вътрешно-регионалните различия.

***Оперативни цели:***

За постигането на поставената стратегическа цел ще бъдат адресирани следните специфични цели:

* Насърчаване на балансирано териториално развитие чрез полицентрична мрежа от градове;
* Увеличаване на икономическия растеж на българските региони;
* Справяне с негативните демографски тенденции и намаляване на регионалните различия по отношение на населението.

Предвижда се ПРР 2021-2027 да бъде изцяло насочена към цел на политиката 5 съгласно проекторегламента с общите разпоредби за фондовете – „Европа по-близо до гражданите чрез насърчаване на устойчивото и интегрирано развитие на градските, селските и крайбрежните райони и на местните инициативи”, а целите на оперативната програма да бъдат адресирани чрез прилагането на интегриран териториален подход: средствата по програмата ще се отпускат за финансиране на пакети с интегрирани проекти в изпълнение на приоритетите на интегрирани териториални стратегии, като в подбора на проектите ще участват съответните териториални органи.

***Предоставяни по програмата продукти/услуги***

ПРР 2021-2027 ще финансира основно инфраструктурни мерки в следните направления:

* социална, образователна, културна, здравна, спортна инфраструктура;
* енергийна ефективност, устойчива градска мобилност, качествена и безопасна околна среда;
* инфраструктура за развитие на икономически дейности;
* инфраструктура за здравеопазване и деинституционализация на базата на картиране (mapping);
* пътища и безопасност на движението;
* културно-историческо наследство и туризъм;
* други дейности, допустими по ЕФРР

В допълнение, предвид факта, че предвиждания за изпълнение интегриран териториален подход е нова инициатива и е необходимо изграждане на капацитет за прилагането му, както по отношение на териториалните органи, които ще участват в подбора на проектите, така и на бенефициентите по програмата, се предвижда изпълнението на пътна карта за подобряване на капацитета на УО, териториалните органи (10 градски общини и 6 регионални съвети за развитие), на бенефициентите и партньорите по програмата.

***Мотиви за прогнозата на приходите и усвояването /плащанията/ до 2023 г. по Програма „Развитие на регионите ” 2021-2027 г .***

Тъй като 2021-2023 г. са едва в началото на програмния период, а и предвид че ПРР 2021-2027 ще се изпълнява чрез прилагане на напълно нов подход за регионално развитие, изискващ изграждане на капацитет на регионално и местно ниво, както и допълнителни мерки за стимулиране на бенефициентите да си партнират, се предвижда в първата година от изпълнението на програмата да бъдат изразходвани основно средства по приоритетната ос за техническа помощ. Средствата са предназначени за възнаграждения (включително осигуровки и допълнително материално стимулиране) на служителите на УО на ОПРР, за обезпечаване работата на териториалните органи, които ще участват в подбора на проектите (10-те големи градски общини и 6-те регионални съвети за развитие) и за провеждане на публични кампании, информационни дни и обучения. Изпълнението на интегрирани териториални инвестиции (чрез прилагането на подход на партньорство за разработване и изпълнение на интегрирани проекти съвместно между няколко различни общини, публични органи, НПО или икономически оператори) е нещо съвсем ново не само за ОПРР, но и за цялата страна и в тази връзка ще бъдат необходими средства за изграждане на капацитет от една страна на експертите на регионално ниво, които ще участват в подбора на проектите, а от друга страна – за изграждане на капацитет и култура на партньорство на бенефициентите на програмата. В допълнение, средства ще бъдат необходими и за насърчавана на обществената активност и участието на гражданското общество в публични обсъждания на планираните инвестиции – предвижда се публичната подкрепа да бъде един от критериите при подбора на проектите за финансиране по програмата.

През първите две години от изпълнението на програмата средствата ще бъдат основно насочени към изграждане на капацитет и публичност. През 2023 година се предвижда техническа помощ да се използва и за външни услуги за проучвания и анализи, консултантска помощ.

Плащания към бенефициентите за реални инвестиции по ПРР 2021-2027 се предвиждат през 2022 г. и 2023 г., когато се очаква първите одобрени проекти да бъдат в етап на изпълнение по приоритетните оси за градско развитие и за регионално развитие.

Прогнозите за разходването на бюджета на двете основни приоритетни оси на новата програма се основават на планираните крайни срокове за кандидатстване с концепции за ИТИ и с проектни предложения.

С оглед на гореизложеното се прогнозират следните плащания по ПРР 2021-2027: за 2021 г. - 4 000 000 лева, за 2022 г. - 181 649 753 лева и за 2023 г. – 350 000 000 лева.

***Ключови индикатори и целеви стойности (попълва се за всяка област на политика)***

|  |  |  |  |  |
| --- | --- | --- | --- | --- |
| *Област на политика:*  Политика за интегрирано развитие на регионите, ефективно и ефикасно използване на публичните финанси и финансовите инструменти за постигане на растеж и подобряване качеството на жизнената среда*.* | **Мерна единица** |  | **Целева стойност** | |
| **Наименование на индикатора** | ***Проект 2021 г.*** | ***Прогноза***  ***2022 г.*** | ***Прогноза***  ***2023 г.*** | |
| 1. Изпълнение на Пътна карта за нови подходи в регионалната политика с цел създаване на условия за балансирано териториално развитие | % | 90 | 100 | 30 | |
| 1. Намаляване на дела на мигриралото население (вътрешна миграция) | % | 2,02 | 2,02 | 2,01 | |
| 1. Брой реконструирани/възстановени културни и исторически обекти | брой |  |  | 55**\*\*** | |
| 1. Население, възползващо се от мерки за защита от наводнения или горски пожари | брой |  |  | 4 400 856**\*\*\*** | |
| 1. Общ брой младежи, включени в схеми за младежко предприемачество и инициативи | брой |  |  | 573**\*\*** | |
| 1. Брой участници в инициативи за обучение и квалификация | брой |  |  | 150**\*\*** | |
| 1. Сгради въведени в експлоатация след изпълнение на мерки по НПЕЕМЖС | брой | 2022 |  |  | |
| 1. Подобрена жилищна инфраструктура (за 2022 сгради) | кв. м РЗП | 11 539 238 |  |  | |
| 1. Брой жители, облагодетелствани от подобрената инфраструктура | брой | 340 705 |  |  | |
| 1. Очаквана икономия на енергия от обновените жилищни сгради - годишно за 2022 сгради | MWh/годишно | 975 226 |  |  | |
| 1. Очаквано годишно спестяване на емисиите на парникови газове (CO2 и еквивалентни) – за 2022 сгради | ktCO2/годишно | 319 |  |  | |
|  |  | 1 |  |  | |
| 1. Разработване и приемане на Национална жилищна стратегия | бр. целеви програми |  |  |  | |

*Забележка:* **\*\***Целевите стойности са определени в одобрените от ЕК програмни документи за целия период на изпълнение на програмите, като са актуализирани съгласно последното изменение на програмите с Република Турция и Република Сърбия. \*\*\* В предходния доклад е отчетена по-голяма стойност поради припокриване на населението, възползващо се от мерки за защита от горски пожари от Хасковска област по два отделни проекта на програмата България-Турция 2014-2020. **\*\*\*\****НПЕЕМЖС се очаква да приключи до края на първо полугодие на 2021 г. В целевите стойности са заложени всички сгради участващи по НПЕЕМЖС.* ***Целевата стойност за 2021 г. е общо с натрупване за целия период.***

* ***Кратко описание и мотиви за избора на посочените индикатори.***
* ***Индикатор „Изпълнение на Пътна карта за нови подходи в регионалната политика с цел създаване на условия за балансирано териториално развитие“*** е свързан с работата на ГД „Стратегическо планиране и програми за регионално развитие“ в областта на стратегическото планиране на регионалното развитие и обхваща всички дейности, които дирекцията извършва в тази сфера. Целта е към 2022 г. да се достигне 100% изпълнение. Предвижда се през 2022 да бъде разработена нова Пътна карта за реализиране на регионалната политика с цел създаване на условия за балансирано териториално развитие, чието изпълнение да стартира през 2023 г.
* ***Индикатор „Намаляване на дела на мигриралото население (вътрешна миграция)“*** е свързан с изпълнението на ОПРР 2014-2020. Една от основните цели на ОПРР 2014-2020 е именно намаляване на вътрешната миграция на населението в България. Целта е делът на мигриралото население между областите в страната и по-конкретно към София и останалите големи градове да намалява, защото чрез проектите по ОПРР 2014-2020 се създават условия за задържане на населението в градовете/областите. Същевременно формулировката на показателя (дял на мигриралото население – вътрешна миграция от общия брой на населението, а не абсолютната стойност на мигриралото население) преодолява зависимостта между намалението на миграцията и общото намаляване на населението в България. Тъй като върху намалението на вътрешната миграция на населението влияят много фактори, оценката на въздействието на ОПРР 2014-2020, предвидена да се проведе през периода 2021-2022 г. ще оцени приноса на програмата за изменението на този индикатор. Също така, през 2021 г. ще се извърши преброяване на населението в България, което ще даде по-изчерпателна представа за процесите на миграция в България. Текущите данни за този индикатор са публични и официални от интернет-страницата на НСИ. Към 31.12.2019 г. общия брой на населението на страната е 6 951 482 души, броя на мигриралото население вътре в страната е 168 120 души (изселени), а делът на мигриралото население (вътрешна миграция) е 2,04%.
* Останалите индикатори под № 3,4,5 и 6 са свързани с работата на дирекция „Управление на териториалното сътрудничество“, в качеството й на УО по програмите за трансгранично сътрудничество. Целите на програмите са да се засили трансграничното сътрудничество между хората и институциите в трансграничните региони чрез интелигентен икономически растеж, приспособяване към промените в околната среда и подобряване на културата на обучение. Според дейностите, които се изпълняват и резултатите, които се очаква да се постигнат са определени четири индикатора за измерването и отчитането на изпълнението на програмите, които са част от индикаторите, заложени в самите програми и одобрени от ЕК. Същите отчитат реалните ползи за целевите групи при изпълнението на проектите по съответните програми.

***2100.02.00 „ПОЛИТИКА ЗА ПОДДЪРЖАНЕ, МОДЕРНИЗАЦИЯ И ИЗГРАЖДАНЕ НА ТЕХНИЧЕСКАТА ИНФРАСТРУКТУРА, СВЪРЗАНА С ПОДОБРЯВАНЕ НА ТРАНСПОРТНАТА ДОСТЪПНОСТ И ИНТЕГРИРАНОТО УПРАВЛЕНИЕ НА ВОДНИТЕ РЕСУРСИ И ГЕОЗАЩИТА“***

* ***Кратко описание на обхвата на областта на политиката, за която ПРБ отговаря***

Политиката е тясно обвързана с мерките определени в Програмата за управление, както и с приоритетите на министерството, съгласно стратегическите документи в областта на регионалното развитие и пътната инфраструктура.

Визията за развитието на политиката е тясно обвързана с мерките определени в Програмата за управление, както и с приоритетите на министерството, съгласно стратегическите документи в областта на регионалното развитие и пътната инфраструктура .

На тази база са определени водещите приоритети в правителствената Програма за управление на Република България за периода 2017-2021 г., като са конкретизирани целите и мерките за тяхното изпълнение, чийто акцент е изграждането и ефективно поддържане, модернизация и развитие на транспортната инфраструктура, повишаване на сигурността и безопасността на транспортния сектор, въвеждане на интелигентни транспортни системи и привличане на инвестиции и професионално управление на транспортната инфраструктура и съоръжения. Поддържане и развитие на републиканската пътна инфраструктура в съответствие със съвременните изисквания на автомобилния транспорт чрез изграждане на националната мрежа от магистрали и скоростни пътища, свързването й с европейските транспортни коридори, модернизация и обновяване на републиканската пътна мрежа и осигуряване на добро експлоатационно състояние и ниво на безопасност на съществуващата пътна мрежа. Цели се осигуряване на съпоставимо с европейската практика високо ниво на транспортна достъпност и мобилност за територията на Република България, обвързано с ефективно проектиране, изграждане, управление, поддържане и ремонт на пътните инфраструктурни проекти, финансирани от фондовете на Европейския съюз.

Развитието на политиката е свързано и с дейности за управление, поддържане и изграждане на „ВиК“ инфраструктурата, с цел осигуряване на съответствие с директивите на Европейския съюз в областта на водите и устойчивост при предоставяне на „ВиК“ услугите.

*Стратегическите цели* по отношение на политиката са свързани с:

* Осигуряване съпоставимо с европейската практика високо ниво на транспортна достъпност на територията на Република България;
* Качествено транспортно обслужване по общинските пътища;
* Подобряване на качеството на жизнената среда;
* Превенция и ограничаване на свлачищните процеси на територията на страната и на ерозионните и абразионни процеси по Дунавското и Черноморското крайбрежие.

*Оперативните цели* са насочени към:

* Нормативна и приложна дейност в областта на пътната инфраструктура;
* Изпълнение на обекти за осигуряване на транспортна достъпност на населените места и развитие и модернизация на комуникационно-транспортната система на общините;
* Изпълнение на превантивни мерки и дейности за ограничаване на свлачищата, ерозионните процеси по Дунавското крайбрежие и абразионните процеси по Черноморското крайбрежие

Изпълнението на целите и развитието на политиката по отношение на благоустройството и геозащитата се постига посредством:

* Подкрепа на общинските администрации за подобряване състоянието на общинските пътища и транспортната достъпност до и в населените маста, чрез приоритизирани обекти, по определени критерии и съгласно одобрена Методика, и които са с висока социална значимост, подобряват достъпа до и в населените места и социалните услуги на територията на общините, както и подобряват безопасността на движение по общинските пътища;
* Нормативно възложеното актуализиране на списъка на общинските пътища и поддържане/допълване на базата данни за състоянието на утвърдените общински и съоръженията към тях;
* Геозащитните мерки и дейности за ограничаване на свлачищата, ерозионните процеси по Дунавското крайбрежие и абразионните процеси по Черноморското крайбрежие, както и дейностите по регистрирането и мониторинга на свлачищните райони в Република България.
* Нормативно извършване на дейности по регистриране и мониторинг на свлачищните райони в страната и на районите с ерозионни и абразионни процеси по Дунавското и Черноморското крайбрежие, координацията между отделните ведомства, както и осъществяване на геозащитни мерки и дейности за ограничаване на свлачищата, ерозионните процеси по Дунавското крайбрежие и абразионните процеси по Черноморското крайбрежие.
* ***Отговорност за разпределението на публичните разходи за политиката***

***Консолидирани разходи по политиката, които ПРБ разходва пряко чрез бюджета и отговаря за разпределението/разчитането на разходи по други бюджети и ССЕС***

|  |  |  |  |  |
| --- | --- | --- | --- | --- |
| ***Област на политика (в хил.лв.)*** |  | ***Общо разходи*** | ***По бюджета на ПРБ*** | ***По други бюджети и сметки за СЕС*** |
| Политика за поддържане, модернизация и изграждане на техническата инфраструктура, свързана с подобряване на транспортната достъпност и интегрираното управление на водните ресурси и геозащита | *Проект 2021 г.* | 986 844,0 | 852 309,1 | 134 534,9 |
| *Прогноза 2022 г.* | 1 008 736,4 | 903 657,9 | 105 078,5 |
| *Прогноза 2023 г.* | 1 024 145,3 | 943 657,9 | 80 487,4 |

* ***По отношение на обектите, изпълнявани от Агенция „Пътна инфраструктура“***

Агенция „Пътна“ инфраструктура изпълнява правителствената програма в областта на транспортната инфраструктура чрез поставени цели и мерки, а именно:

Въвеждане на по-справедлив модел за таксуване за ползване на републиканската пътна мрежа – чрез въвеждане на смесена система: електронна винетка за леки автомобили и тол такса за изминато разстояние за тежкотоварните автомобили

През 2020 г. се предвижда внедряване на електронна система за събиране на таксите за ползване на републиканската пътна мрежа на база изминато разстояние за превозни средства с обща технически допустима максимална маса над 3,5 т. (ТОЛ) и на база време за леки автомобили с обща технически допустима максимална маса до 3,5 т. (електронна винетка).

В тази връзка за периода 2021-2023 г. се очаква ръст на приходите от държавни такси, както следва:

- Приходи от винетни такси в размер 307,4 млн. лв. годишно;

- Приходи от други такси, събирани по реда на Тарифа за таксите, които се събират от Агенция „Пътна инфраструктура“ – 40,9 млн.лв. годишно;

- Приходи от ТОЛ такси -190 млн. лв. за 2021 г., 240 млн. лв. за 2022 г. и 280 млн. лв. за 2023 г. Стойностите са съобразени с поетапното въвеждане на тол сегменти в обхвата на платената пътна мрежа. Към настоящия момент, независимо, че в Тарифата са регламентирани размерите на таксите за изминато разстояние - тол такса, то същите не се прилагат, доколкото електронната система за събиране на пътни такси не е в реална експлоатация в частта тол. Предвид поетапното въвеждане на тол сегменти в обхвата на платената републиканска пътна мрежа, определянето на предложените нови стойности ще бъде съобразено с това обстоятелство.

Изграждане на модерна и безопасна пътна инфраструктура. Завършване на магистралния пръстен на страната, чрез реализацията на стратегически инфраструктурни проекти, като:

- Доизграждане на автомагистрала „Струма” Лот 3.1, 3.2 и 3.3;

- Доизграждане на автомагистрала „Хемус“ с приблизителна дължина 250 км;

- Изграждане на „Обход на гр. Габрово“, включващ тунел под Шипка;

- Изграждане на АМ „Калотина – София“ от км 1+000 до км 15+500 и от км 15+500 до км 32+ 477,20 и етапни връзки;

- Подготовка на шест участъка за изграждане на скоростен път „Видин – Ботевград“;

- Развитие, изграждане и рехабилитация на републиканската пътна мрежа;

- Подготовка и изпълнение на AM „Русе – Велико Търново“;

- Подготовка и изпълнението на AM „Черно море“.

Подобряване на свързаността и достъпността до TEN-T мрежата за товари и пътници чрез мерки, финансирани от фондовете на ЕС.

- Строителство, реконструкция и рехабилитация на първокласни, второкласни и третокласни пътища (извън Трансевропейската транспортна мрежа), които обслужват вътрешнорегионални връзки и осигуряват възможности за развитие на специфичния икономически потенциал, чрез връзка и достъп до TEN-T мрежата.

* ***По отношение на геозащитните и благоустройствени обекти***

В периода 2021-2023 г. в областта на геозащитната дейности се предвижда продължаване изграждането на обект със сключени договори – „Гр. Царево – укрепване свлачище северен бряг“ – предвижда се изграждане на брегоукрепителни съоръжения (дамба и буна) и противосвлачищни съоръжения. Предвижда се и стартиране на СМР за обект „Брегоукрепване в района на крайбрежна плажна ивица на гр. Ахтопол“, община Царево след отстраняване на проблем, възникнал с наличието на дюни в част от обекта, с който се предвижда изграждане на брегоукрепително съоръжение (буна), както и стартиране на нови обекти, свързани брегоукрепване и предпазване на брега от абразия на територията на общини Варна, Шабла, Балчик и др., както и укрепване на свлачища в общини Габрово, Приморско и др.

Предвижда се продължаване изпълнението на превантивните дейности за предотвратяване на последствия от свлачищните процеси на територията на страната, ерозионни процеси по Дунавското крайбрежие и абразионни процеси по Черноморското крайбрежие чрез режимни изследвания, дейности, свързани с регистриране и мониторинг на свлачищните процеси и възлагане на нови проекто-проучвателни работи на някои от най-опасните свлачища и абразионни участъци по Черноморското крайбрежие.

През периода 2021-2023 г. ще бъдат избирани нови благоустройствени обекти на база утвърдена Методика за оценка на представени предложения от общините за подкрепа реализацията на обекти за подобряване на уличната мрежа в райони в страната, които са с висока социална значимост, подобряват достъпа в населените места и социалните услуги на територията на общините, с оглед осигуряване на безопасна и комфортна жизнена среда в населените места. Общият размер на разходите е 1 800 000 лв. за всяка година поотделно.

* ***По отношение на ВиК обекти/проекти***

**Проект „Развитие на общинска инфраструктура“**, финансиран чрез държавен инвестиционен заем от Международна банка за възстановяване и развитие и от държавния бюджет. Проектът се състои от три компонента за извършването на всички дейности по проучване, проектиране и строителство за завършването на язовири, предназначени за питейно водоснабдяване – яз. Пловдивци и яз. Луда Яна, включително пречиствателни станции за питейна вода (ПСПВ) към тях, за рехабилитация на яз. Студена и за рехабилитация на ПСПВ Студена-Перник, както и изготвянето на 51 регионални генерални плана за водоснабдяване и канализация.

Към момента компонентът за регионалните генерални планове за водоснабдяване и канализация е успешно завършен.

По компонента, свързан с проектирането за посочените по-горе язовири и ПСПВ са изпълнени етапи на подробни обследвания на площадките и изготвяне на идейни и технически проекти, въз основа на които има издадени разрешения за строеж за яз. Пловдивци, яз. Студена и яз. Луда Яна.

По компонента, свързан с изпълнението на строителството са подписани и се изпълняват договорите за строителство/рехабилитация за трите язовира.

През 2019 г. приключиха строителните дейности и се въведе в експлоатация язовир „Пловдивци“ и ПСПВ към него.

През 2020 г. се предвижда да приключи рехабилитацията на язовир „Студена“, както и подмяната на оборудването на ПСПВ „Студена“, а за язовир „Луда Яна“ и пречиствателната станция към него се очаква строителните дейности да приключат до края 2021 и да се въведе в експлоатация през 2022 г.

С оглед на това, че крайният срок за усвояване на средства по заемното споразумение беше края на 2019 г. се предвижда строителните дейности и всички други съпътстващи разходи да се покрият от държавния бюджет и допълнително национално финансиране.

* ***Ключови индикатори и целеви стойности (попълва се за всяка област на политика)***

**КЛЮЧОВИ ИНДИКАТОРИ ЗА ИЗПЪЛНЕНИЕ И ЦЕЛЕВИ СТОЙНОСТИ**

|  |  |  |  |  |
| --- | --- | --- | --- | --- |
| *Област на политика:*  Политика за поддържане, модернизация и изграждане на техническата инфраструктура, свързана с подобряване на транспортната достъпност и интегрираното управление на водните ресурси и геозащита | **Мерна единица** | **Целева стойност** | | |
| **Наименование на индикатора** | ***Проект***  ***2021 г.*** | ***Прогноза***  ***2022 г.*** | ***Прогноза***  ***2023 г.*** |
| 1. Подобряване качеството на предоставяната услуга „Водоснабдяване и канализация“, чрез увеличаване броя на жителите, на които се предоставя питейна вода с подобрени качествени показатели и/или на които се осигурява непрекъснатост на водоснабдяването и/или на които се предоставя услугата отвеждане и пречистване на отпадъчните води.1 | брой  жители | 1. 000 | 570 000 | 570 000 |
| 1. Решения на Министерския съвет за изменения и допълнения на списъка на общинските пътища | брой | 1 | 1 | 1 |
| 3.Завършен благоустройствен пътен обект/подобрена жизнена среда 3 | брой | 1 | 1 | 1 |
| 4.Завършени геозащитни обекти/ брегоукрепени участъци2 | бр./м | 450 м. | 500 м. | 500 м. |
| 1. Контролирана свлачищна територия | ха | 800 | 800 | 1000 |
| 1. Нарастване потенциала на АТЕ за ефективно и ефикасно планиране, управление и използване на ресурсите за устойчиво местно развитие *(нарастване дела на общините, отчитащи резултати над средните за страната по показатели за финансова самостоятелност и инвестиционна активност)* | (%) | 1,5 | 1,5 | 1,5 |
| 1. Обезпечаване на територията на страната с общи устройствени планове. *(нарастване на броя на общините с действащи общи устройствени планове)* | (%) | 30 | 15 | 30 |
| 1. Рехабилитирани и новоизградени участъци /в т.ч. аварийни дейности/ | Км. | 107.761 | 158.045 | 343.795 |
| 1. Текущ ремонт и поддържане на РПМ | Км. | 19 853.63 | 19 853.63 | 19 875.63 |
| 1. Брой продадени винетки | бр | 6 300 000 | 6 300 000 | 6 300 000 |

*1 Целевата стойност на показател „Подобряване качеството на предоставяната ВиК услуга, чрез увеличаване броя на жителите, на които се предоставя питейна вода с подобрени качествени показатели и/или на които се осигурява непрекъснатост на водоснабдяването и/или на които се предоставя подобрена услуга отвеждане и пречистване на отпадъчните води“ е завишена на основание Постановление № 277 на Министерския съвет от 08.10.2020 г., съгласно което са одобрени допълнителни разходи за изпълнение на обекти за подобряване на водоснабдяването на населени места в община Севлиево.*

*2 Целевата стойност на показател „Завършен благоустройствен пътен обект/подобрена жизнена среда“ е на база издадено Разрешение за ползване или дължина на участък в линейни метри.*

*3 Стойността на показател „Завършени геозащитни обекти/брегоукрепени участъци“ е на база издадени Разрешения за ползване на обекти или дължината на брегоукрепени участъци в линейни метри, които са в процес на изпълнение.*

*Целевата стойност на показател „Подобряване качеството на предоставяната ВиК услуга, чрез увеличаване броя на жителите, на които се предоставя питейна вода с подобрени качествени показатели и/или на които се осигурява непрекъснатост на водоснабдяването и/или на които се предоставя подобрена услуга отвеждане и пречистване на отпадъчните води“ е завишена на основание Постановление № 277 на Министерския съвет от 08.10.2020 г., съгласно което са одобрени допълнителни разходи за изпълнение на обекти за подобряване на водоснабдяването на населени места в община Севлиево.*

* ***Кратко описание и мотиви за избора на посочените индикатори.***
* ***Индикатор „Завършен благоустройствен пътен обект/подобрена жизнена среда“*** - показателят отразява броя на въведените в експлоатация обекти или участъци от тях.
* ***Индикатор „Контролирана свлачищна територия“*** – показателят отразява площта в хектари (ха), предвидена за режимни изследвания на свлачищните райони на територията на страната, включващи измервания на контролно-измервателни системи в т. ч. на стационарни реперни мрежи.
* ***Индикатор „Завършени геозащитни обекти/брегоукрепени участъци”*** - показателят отразява броя на въведените в експлоатация обекти с издадено Разрешение за ползване или дължината на брегоукрепени участъци в линейни метри, изчислена на базата на проектни разработки и количествено-стойностни сметки, които са в процес на строителство.

***2100.03.00 „ПОЛИТИКА В ОБЛАСТТА НА ПОДОБРЯВАНЕ НА ИНВЕСТИЦИОННИЯ ПРОЦЕС ЧРЕЗ УСЪВЪРШЕНСТВАНЕ НА ИНФОРМАЦИОННИТЕ СИСТЕМИ НА КАДАСТЪРА И ИМОТНИЯ РЕГИСТЪР, ПОДОБРЯВАНЕ КАЧЕСТВОТО НА ПРЕВАНТИВНИЯ И ТЕКУЩ КОНТРОЛ В СТРОИТЕЛСТВОТО И НА СТРОИТЕЛНИТЕ ПРОДУКТИ“***

* ***Кратко описание на обхвата на областта на политиката, за която ПРБ отговаря***

ДНСК контролира всички строежи на територията на Република България, действията на общинската администрация и действията на участниците в строителния процес. Извън обхвата на контролната дейност на ДНСК са специалните строежи, свързани с отбраната и сигурността на страната, които се контролират съответно от министъра на отбраната и министъра на вътрешните работи.

ДНСК се ръководи и представлява от началник, който провежда държавната политика в областта на националния строителен контрол, чиято цел е ограничаване на последствията от извършеното незаконно строителство и осъществяване на превантивен контрол за недопускане на нарушения на нормативната уредба по устройство на територията.

Агенцията по геодезия, картография и кадастър (АГКК) изпълнява дейности в съответствие със Закона за кадастъра и имотния регистър (ЗКИР), както и геодезическите и картографски задачи, произтичащи от Закона за геодезията и картографията (ЗГК) и създаване на специализирани карти и регистри съгласно Закона за устройството на Черноморското крайбрежие (ЗУЧК).

АГКК е държавен орган, който създава, поддържа и предоставя геодезическата, картографска и кадастрална информация в Република България, както и осигурява достъп до пространствените данни и предоставянето на услуги, свързани с тях. Кадастралната и геодезическа информация се ползва и предоставя основно за сделки с недвижими имоти, при ипотеките, за нуждите на планирането, инвестиционното проектиране, изграждането на инфраструктурни обекти, решаването на проблеми при бедствия, опазване на околната среда и други. След създаване на кадастъра за цялата територия на страната АГКК ще бъде единствения орган, който осигурява на гражданите от едно място кадастрална информация за недвижимите имоти, както в населените места, така и в земеделските земи, горите и другите видове територии.

АГКК е единственият държавен орган с отговорност по създаване и поддържане на регистър на географските имена в Република България, създаването и поддържането на информационна система за тях, както и по установяване транскрипцията на чуждите географски имена. Географските имена са важна част от общия обем геопространствена информация.

АГКК е единственият държавен орган с отговорност по създаване и поддържане на Държавната нивелачна мрежа I и II клас, която установява единна система от височини за цялата територия на страната и служи за основа на всички височинни измервания при инженерно-геодезически работи, свързани с икономиката, инфраструктурата, инвестиционното проектиране и отбраната, както и решаване на научно-приложни и научноизследователски задачи при определяне фигурата на Земята, вертикалните движения на земната кора, разликите в нивата на моретата и океаните, сеизмично райониране и др. С промените в Закона за геодезията и картографията (в сила от 22.08.2019 г.) на АГКК се вмениха отговорностите по създаване и поддържане на Държавната гравиметрична мрежа.

АГКК организира и поддържа Държавния геодезически, картографски и кадастрален фонд (Геокартфонд), който е част от Националния архивен фонд.

С изпълнение на горепосочените дейности АГКК осигурява и поддържа в национален мащаб актуални и качествени пространствени данни, съответстващи на световните и европейски стандарти, за обезпечаване нуждите на всички потребители, подобряване на инвестиционния процес и създаване на основа за устойчиво интегрирано регионално развитие.

Стратегическа цел на АГКК е създаване, поддържане и развитие на геоинформационна система, хармонизирана с директивите на Европейския съюз за пространствена информация за управление на масивите от геодезически, топографски, кадастрални данни, в т.ч. данните от Геокартфонд и от регистъра на географските имена и предоставяне на висококачествени услуги на потребителите.

* ***Отговорност за разпределението на публичните разходи за политиката***

|  |  |  |  |  |
| --- | --- | --- | --- | --- |
| ***Област на политика (в хил.лв.)*** |  | ***Общо разходи*** | ***По бюджета на ПРБ*** | ***По други бюджети и сметки за СЕС*** |
| Политика в областта на подобряване на инвестиционния процес чрез усъвършенстване на информационните системи на кадастъра и имотния регистър, подобряване качеството на превантивния и текущ контрол в строителството и на строителните продукти | *Проект 2021 г.* | 37 142,4 | 34 367,8 | 2 774,6 |
| *Прогноза 2022 г.* | 34 007,8 | 34 007,8 | 0,0 |
| *Прогноза 2023 г.* | 34 007,8 | 34 007,8 | 0,0 |

* ***Ключови индикатори и целеви стойности (попълва се за всяка област на политика)***

**КЛЮЧОВИ ИНДИКАТОРИ ЗА ИЗПЪЛНЕНИЕ И ЦЕЛЕВИ СТОЙНОСТИ**

|  |  |  |  |  |
| --- | --- | --- | --- | --- |
| *Област на политика:*  Политика в областта на одобряване на инвестиционния процес чрез усъвършенстване на информационните системи на кадастъра и имотния регистър, подобряване качеството на превантивния и текущия контрол и на строителните продукти | **Мерна единица** | **Целева стойност** | | |
| **Наименование на индикатора** | ***Проект***  ***2021 г.*** | ***Прогноза***  ***2022 г.*** | ***Прогноза***  ***2023 г.*** |
| 1. Подобряване условията на жизнената среда в сградите чрез контрол, осъществяван от ДНСК, гарантиращ безопасно и здравословно обитаване при въвеждане в експлоатация на строежи от I, II и III категория | % | 100 | 100 | 100 |
| 1. Гарантиране спазването на нормативните изисквания за сигурност, устойчивост, безопасност и достъпност на строежите чрез повишен контрол върху инвестиционния процес в строителството и действията на общинската администрация | % | Min.(1) | Min.(1) | Min.(1) |
| 1. Предоставени услуги от геодезически, топографски и кадастрални данни | млн. бр. | 2,95 | 2,95 | 2,95 |
| 4 . Преизмерване на ДНМ (нивелация I – около 5500 км). | км | 1149 | 1138 | 1108 |
| 1. Създаване на единен цифров модел за едромащабна топографска карта на Република България. | km2 | - | 330 | 1000 |
| 1. Поддържане на валидни сертификати, издадени на производители на строителни продукти, от лица за оценяване на строителни продукти | брой | 1560 | 1650 | 1650 |
| 1. Създадени експертни работни групи за решаване на въпроси свързани с създаване на нормативни условия за проектиране, изпълнение и поддържане на безопасни, енергоефективни и достъпни строежи (сгради и строителни съоръжения) и въвеждане и прилагане на европейските регламенти, директиви и стандарти в областта на строителството | брой | 5 | 5 | 5 |
| 1. Участие в заседания за хармонизиране на националното законодателство с европейското и разработване на национални стратегически документи за изпълнение на политики на Европейския съюз | брой | 5 | 5 | 5 |
|  |  |  |  |  |  |

* ***Кратко описание и мотиви за избора на посочените индикатори.***

1. ***Индикатор „Подобряване условията на жизнената среда в сградите чрез контрол, осъществяван от ДНСК, гарантиращ безопасно и здравословно обитаване при въвеждане в експлоатация на строежи от I, II и III категория“***

*Целева стойност – 100% , представляваща съотношение между издадените Разрешения за ползване и постъпилите заявления за издаване на Разрешения за ползване, за които е назначена ДПК*.

Строежите от първа, втора и трета категория се въвеждат в експлоатация, съгласно разпоредбата на чл.177, ал.2 ЗУТ, въз основа на разрешение за ползване, издадено от органите на ДНСК. Ползата от дадената политика се изразява в недопускане въвеждането в експлоатация на строежи от първа, втора и трета категория, изпълнени в нарушение на изискванията на чл.169, ал.1, ал.2 и ал.3 от ЗУТ, със строителни продукти несъответстващи на съществените изисквания към строежите, без да е упражняван строителен надзор, в нарушение предвижданията на ПУП и др. Изпълнението на строежи, гарантиращи безопасни и здравословни условия в икономически обоснован експлоатационен срок са гаранция за подобряване условията на жизнената среда в сградите.

1. ***Индикатор „Гарантиране спазването на нормативните изисквания за сигурност, устойчивост, безопасност и достъпност на строежите чрез повишен контрол върху инвестиционния процес в строителството и действията на общинската администрация“***

*Изпълнението на целта ще се изчислява като съотношение между броя на издадените административни актове в резултат на осъществен контрол  и броя на извършени проверки на строежи и издадени строителни книжа. Резултатът трябва да клони към min . (1)*

ДНСК контролира всички строежи на територията на Република България, действията на общинската администрация и действията на участниците в строителния процес. ДНСК упражнява контрол по спазването на Закона за устройство на територията (ЗУТ) и на нормативните актове по прилагането му при проектирането и строителството, в т.ч. влагането на качествени строителни материали и изделия с оглед осигуряване на сигурността, безопасността, достъпността и другите нормативни изисквания към строежите.

Спирането и премахването на незаконни строежи и забрана ползването на строежи, които не са въведени в експлоатация по нормативно установения ред за строежи от първа, втора и трета категория се извършва от ДНСК.

Целта на политиката по регулиране и контрол върху проектирането и строителството е да се осигури изпълнение на строежи, гарантиращи безопасни и здравословни условия в икономически обоснован експлоатационен срок.

1. ***Индикатор „Предоставени услуги от геодезически, топографски и кадастрални данни“*** - отразява извършените за нуждите на ведомства, общини, физически и юридическите лица справки и услуги при условия и по ред, определени в ЗКИР и Тарифа № 14 за таксите, които се събират в системата на Министерството на регионалното развитие и благоустройството и от областните управители.
2. ***Индикатор „Държавната нивелачна мрежа“ (ДНМ)*** гарантирана единна височинна основа за всички инженерно - геодезически работи, свързани с икономиката, инфраструктурата, инвестиционното проектиране, науката и отбраната за цялата територия на страната, както и за научните изследвания в областта на геодезията, геодинамиката, геофизиката, океанологията, хидрологията и др.
3. ***Индикатор „Създаване на единен цифров модел за едромащабна топографска карта на Република България“*** - актуалната топографска база данни и единният цифров модел на едромащабната топографска карта (ЕТК) на страната са необходими в процеса на устройственото планиране, инженерното и инфраструктурно проектиране, археологията, анализи на земното покритие за нуждите на екологията, земеделието, горското стопанство, картографиране на рисковете, в т.ч. сеизмичния и др.

Индикатори 4 и 5 измерват степента на осигуреност на актуални топографски и геодезически данни за нуждите на геоинформационната система на АГКК, респективно надеждността и качеството на предоставяните данни и услуги. Целевите стойности на индикаторите са променени поради забава в изработването и приемането на подзаконови нормативни документи, което възпрепятства възлагане на дейностите, респективно достигане на заложените стойности.